สวัสดีค่ะ ประจำเดือนหนูมาวันที่ 4พ.ย ค่ะและหนูมีเพศสัมพันธ์กับแฟนวันนี้ 9 พ.ยค่ะ แฟนหนูก็ป้องกันค่ะแต่คิดว่าเหมือนถุงยางรั่วคะเลยไปซื้อยาคุมแบบ1เม็ดมากิน พอวันที่ วันเสาร์ที่16 มีเลือดออกค่ะเยอะพอสมควรแต่บางทีก็ติดใส่กางเกงในบ้างบางที่ก็ไม่ติดคะ เอามือจับดูมีเลือดค่ะ อยากทราบว่าเป็นผลข้างเคียงรึเป็นประจำเดือนคะ
สวัสดีค่ะ หากประจำเดือนมาวันที่ 4 พ.ย. และได้มีเพศสัมพันธ์วันที่ 9 พ.ย. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% แม้ถุงยางอนามัยจะรั่วก็ตาม ดังนั้นจริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะสำหรับเลือดที่ออกในวันที่ 16 พ.ย. น่าจะเป็นเลือดที่เกิดจากผลของยาคุมฉุกเฉินได้ค่ะ ไม่ใช่ประจำเดือน เพราะประจำเดือนเพิ่งมาไปไม่นานส่วนประจำเดือนในรอบต่อไปนั้น ก็อาจมาช้ากว่าปกติได้ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ